Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 777/11/8811	Trebišov, 16.1.2012
EEČ : 2-69-4-2012

U Z N E S E N I E

Trestná vec:	obvinená XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Trebišov
Rozhodnutie:
Podľa § 215 odsek 1 písmeno h Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
ako zákonná matka si neplní svoju vyživovaciu povinnosť v mieste bydliska ani inde voči svojmu mal. synovi XXXXX, nar. XXXXX6, bytom u otca XXXXX, XXXXX, XXXXX, prechodne bytom XXXXX, XXXXX, vyplývajúcu jej z ustanovenia § 62 Zákona o rodine č. 36/2005 Z. z., a to aj napriek tomu, že jej táto povinnosť bola uložená rozsudkom Okresného súdu v Trebišove pod č. 14C/123/2010 zo dňa 07.12.2010, právoplatného dňa 21.01.2011, a to prispievať na výživu syna XXXXX., nar. XXXXX, sumou zodpovedajúcou 30 % zo sumy životného minima, t. j. 26,- € na nezaopatrené neplnoleté dieťa mesačne, počnúc dňom právoplatnosti rozsudku, vždy do 20. dňa toho ktorého mesiaca vopred k rukám otca, pričom si túto svoju povinnosť plní nepravidelne a za obdobie od júna 2011 až doposiaľ dlhuje na výživnom sumu vo výške   182,- €  
Právna veta:
Podľa § 215 ods. 1 písm. h Tr. poriadku s poukazom na § 86 písm. a Tr. zákona sa z a s t a v u j e,  lebo zanikla trestnosť činu.
Odôvodnenie:
Uznesením policajného orgánu OO PZ Streda nad Bodrogom pod sp. zn. ČVS: ORP-1135/SB-TV-2011 zo dňa 12.10.2011 bolo začaté trestné stíhanie a súčasne vznesené obvinenie XXXXX pre prečin zanedbania povinnej výživy podľa § 207 ods. 1 Tr. zákona na tom skutkovom základe, ako je to uvedené vo výrokovej časti tohoto uznesenia.

	Obvinená v priebehu skráteného vyšetrovania využila ustanovenie § 86 písm. a Tr. zákona o účinnej ľútosti a dlh na bežnom výživnom za obdobie od 01.06.2011 doposiaľ, vo výške 182,- € (t. j. za 7 /sedem/ mesiacov po 26,- € mesačne) uhradila k rukám otca dieťaťa XXXXX dňa 18.11.2011 vo výške 200,- € peňažným poštovým poukazom. 

	Uvedenú skutočnosť potvrdil vo svojej výpovedi otec dieťaťa XXXXX dňa 05.12.2011, v ktorej uviedol, že dlh na bežnom výživnom na mal. syna XXXXX. za žalované obdobie považuje za uhradený. 

	Keďže trestný čin nemal trvale nepriaznivé následky a páchateľ svoju vyživovaciu povinnosť dodatočne splnil skôr, než bolo o jeho trestnej veci rozhodnuté, trestné stíhanie sa zastavuje, lebo zanikla trestnosť činu. 	

Poučenie:
	Proti tomuto  uzneseniu je prípustná   sťažnosť,  ktorú   možno  podať do troch dní  od jeho oznámenia prostredníctvom tunajšej prokuratúry na Krajskú prokuratúru v Košiciach. Sťažnosť má odkladný účinok.

JUDr. Valéria Kovalová
prokurátorka